Kettil Karlsson (Vasa)
<s>Kettil Karlsson (Vasa) (-, oko 1433.. - Stockholm, 11. august 1465.), bio je nadbiskup Linköpinga  i 
kratkotrajni (od februara 1464. do augusta 1464.) švedski regent (riksföreståndare) u burna vremena 
Kalmarske unije za vladavine Christiana I od Danske i još jednom od 
decembra 1464. do svoje iznenadne smrti 1465.</s>

<s>Biografija</s>

<s>Kettil Karlsson član moćne plemićke porodice - Vasa, izabran za biskupa Linköpinga 1459., uz podršku tadašnjeg kralja Christiana I  i nadbiskupa Uppsale
Jöns Bengtsson Oxenstierne.</s>

<s>Christian I je 1463. dao zatvoriti nadbiskupa Bengtssona, koji je upravljao Švedskom, za vrijeme njegova boravka u Finskoj, jer je ovaj odbio provesti njegovu poreznu politiku.</s><s>Zbog tog su brojni članovi porodica Oxenstierna i Vasa (među njima Kettil Karlsson), ustali na oružani ustanak, okupivši uz sebe seljake i plemiće.</s><s>Karlsson je postao vođa ustanika u Östergötlandu i sjevernom Smålandu, a njegovi rođaci podigli su ustanike po sjevernim pokrajinama Västmanland, Dalarna i Uppland.</s>

<s>Kettil Karlsson je u februaru 1464. izabran u Västeråsu za zapovjednika (rikshövitsman) a odtad je i de facto regent.</s>

<s>Pobunjenička vojska Kettila Karlssona izvojevala je odlučujuću pobjedu protiv unionističke vojske kralja Christiana I 17. aprila 1464. u Bitci kod Harakera, sjeverno od Västeråsa.</s><s>Nakon tog je čitava Švedska 
bila u njihovim rukama, osim Stockholma kog su i nadalje kontrolirali unionisti.</s><s>On je zauzet uz pomoć snaga prognanog kralja 
Karla VIII, koji se po drugi put uspeo na švedski tron.</s><s>Njegova vladavina trajala je kratko jer se posvadio sa moćnim članovima Državnog savjeta pa je već 30. januara 1465. bio prisiljen na abdikaciju.</s>

<s>Mjesec dana ranije u decembru 1464. - Karlsson je ponovno izabran za švedskog regenta, ovaj put zajedno sa Jöns Bengtssonom Oxenstiernom kao suvladarom.</s>

<s>I ovaj put nije dugo vladao je je već u augustu obolio od kuge i umro, pokopan je ispod oltara linčepinske katedrale.</s>

<s>Izvori</s>

<s>Vanjske veze 
 Kettil Vasa (Karlsson) na portalu Historiska Personer</s>

<s>Švedski vladari</s>

